KOMISIJOS REGLAMENTAS (EB) Nr. 415/2008
2008 m. gegužės 8 d.
dėl Tarybos reglamento (EB) Nr. 1788/2003 I priede 2007-2008 metams nustatytų nacionalinių referencinių kiekių paskirstymo į pristatymui ir pardavimui tiesiogiai vartoti skirtus kiekius
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1788/2003, nustatantį mokestį pieno ir pieno produktų sektoriuje (1), ypač į jo 8 straipsnį,
kadangi:
(1)
Reglamento (EB) Nr. 1788/2003 6 straipsnyje nurodyta, kad gamintojai gali turėti vieną ar dvi individualių referencinių kiekių grupes, vieną - pristatymams, kitą - tiesioginiams pardavimams; tokius kiekius iš vienos referencinio kiekio grupės pakeisti į kitą gali tik atitinkamos valstybės narės kompetentinga institucija pagal gamintojo pateiktą tinkamai pagrįstą paraišką.
(2)
2007 m. birželio 1 d. Komisijos reglamente (EB) Nr. 607/2007 dėl Tarybos reglamento (EB) Nr. 1788/2003 I priede 2006-2007 metams nustatytų nacionalinių referencinių kiekių paskirstymo į „pristatymą“ ir „pardavimą tiesiogiai vartoti“ (2) Belgijai, Čekijai, Danijai, Vokietijai, Estijai, Airijai, Graikijai, Ispanijai, Prancūzijai, Italijai, Kiprui, Latvijai, Lietuvai, Liuksemburgui, Vengrijai, Maltai, Nyderlandams, Austrijai, Lenkijai, Portugalijai, Slovėnijai, Slovakijai, Suomijai, Švedijai ir Jungtinei Karalystei nuo 2006 m. balandžio 1 d. iki 2007 m. kovo 31 d. skirti referenciniai kiekiai paskirstyti į pristatymui ir pardavimui tiesiogiai vartoti skirtus kiekius.
(3)
2007 m. spalio 10 d. Komisijos reglamente (EB) Nr. 1186/2007, iš dalies keičiančiame Tarybos reglamento (EB) Nr. 1788/2003, nustatančio mokestį pieno ir pieno produktų sektoriuje, I priedą dėl Rumunijai ir Bulgarijai nustatyto supirkėjui ir tiesiogiai parduoti skirtų referencinių kiekių paskirstymo (3), toms valstybėms narėms skirti kiekiai paskirstyti į „pristatymui“ ir „pardavimui tiesiogiai vartoti“ skirtus kiekius 2007 m. balandžio 1 d. pradėjus taikyti kvotos režimą.
(4)
Pagal 2004 m. kovo 30 d. Komisijos reglamento (EB) Nr. 595/2004, nustatančio išsamias Tarybos reglamento (EB) Nr. 1788/2003, nustatančio mokestį pieno ir pieno produktų sektoriuje, taikymo taisykles (4), 25 straipsnio 2 dalį Belgija, Bulgarija, Čekija, Danija, Vokietija, Estija, Airija, Graikija, Ispanija, Prancūzija, Italija, Kipras, Latvija, Lietuva, Liuksemburgas, Vengrija, Nyderlandai, Austrija, Lenkija, Portugalija, Rumunija, Slovėnija, Slovakija, Suomija, Švedija ir Jungtinė Karalystė pranešė apie kiekius, kurie gamintojų prašymu galutinai paskirstyti į pristatymui ir pardavimui tiesiogiai vartoti skirtus individualius referencinius kiekius.
(5)
Pagal Reglamento (EB) Nr. 1788/2003 I priedą bendri nacionaliniai Belgijos, Danijos, Vokietijos, Prancūzijos, Liuksemburgo, Nyderlandų, Austrijos, Portugalijos, Suomijos, Švedijos ir Jungtinės Karalystės referenciniai kiekiai 2007-2008 m. yra didesni negu bendri nacionaliniai referenciniai 2006-2007 m. kiekiai, todėl šios valstybės narės pranešė Komisijai apie papildomų referencinių kiekių paskirstymą į pristatymui arba pardavimui tiesiogiai vartoti skirtus kiekius.
(6)
Todėl Tarybos reglamento (EB) Nr. 1788/2003 I priede nurodytus nacionalinius referencinius kiekius, taikomus 2007 m. balandžio 1 d.-2008 m. kovo 31 d., reikia paskirstyti į pristatymui arba pardavimui tiesiogiai vartoti skirtus kiekius.
(7)
Šiame reglamente nustatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1788/2003 I priede nustatyti nacionaliniai referenciniai kiekiai, taikomi 2007 m. balandžio 1 d.-2008 kovo 31 d., šio reglamento priede paskirstyti į „pristatymui“ ir „tiesioginiam pardavimui“ skirtus kiekius.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2008 m. gegužės 8 d.